על רקע "חילופי המהלומות" הקולניים בין ירושלים לאנקרה ביממה האחרונה, כלכלת טורקיה סופגת מהלומה נוספת מצד חברת דירוג האשראי הבינלאומי S&P עם שפל היסטורי חדש והורדה לדירוג 'זבל' (BB). הלירה הטורקית צונחת ב-2.8% לשפל של 4.4 לירות לדולר.
נשיא טורקיה ארדואן. צילום רויטרס.
בשבוע שעבר הורידה חברת S&P את דירוג המט"ח של טורקיה ל- BB-B, עם הערת סיכון של "נחיתה קשה" וחוסר איזון במשק. סגן ראש הממשלה, מחמט סימק, מתח ביקורת על עיתוי הפרסום, שמגיע כחודש לפני הבחירות לנשיאות במדינה. לפי החדשות המקומיות. טורקיה מסתמכת על מימון חיצוני, ועליית הריבית בארה"ב הופכת את צרכי המימון שלה ליקרים יותר.
"המשכורת הנשיאותית היא 39,000 לירות טורקיות, האישה הראשונה אינה עובדת. הארנק שלה לבדו עולה 50,000 אלף דולר, שהם 215,000 לירות טורקיות, אשר שוות ל-6 משכורות חודשיות של הנשיא ארדואן, האם אתם אומרים לי שהאיש של "האנשים", בזבז משכורת של שישה חודשים בכדי לקנות לגברת הראשונה תיק? תפסיקו לזלזל באינטליגנציה של האנשים. רק לפני 10 ימים אבא מקומי, במדינה בה הם שולטים, ניסה להתאבד מכיוון שהיו לו רק 50 אגורות בכיס ביום הולדתה של בתו".
שכר המינימום בטורקיה עומד על 1,603 לירות טורקיות – כ-1,450 ש"ח.
ברבורוס שאנסל, מעצב אופנה טורקי ומבקר חריף של הנשיא ארדואן, ביקר גם הוא את הגברת הראשונה כשהצביע על הסיכה שענדה במהלך ביקורה בבריטניה, סיכה שלטענתו שווה 15 אלף דולר.